BG Официален вестник на Европейския съюз L 92/6

РЕГЛАМЕНТ ЗА ИЗПЪЛНЕНИЕ (ЕС) 2018/555 НА КОМИСИЯТА

от 9 април 2018 година

относно координирана многогодишна контролна програма на Съюза за 2019, 2020 и 2021 г. за гарантиране на спазването на максимално допустимите граници на остатъчни вещества от пестициди във и върху храни от растителен и животински произход и за оценка на експозицията на потребителите на тези пестицидни остатъци

(текст от значение за ЕИП)

ЕВРОПЕЙСКАТА КОМИСИЯ,

като взе предвид Договора за функционирането на Европейския съюз,

като взе предвид Регламент (ЕО) № 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (1), и по-специално член 29, параграф 2 от него,

като има предвид, че:

(1) С Регламент (ЕО) № 1213/2008 на Комисията (2) беше създадена първата координирана многогодишна контролна програма на Общността за 2009, 2010 и 2011 г. Посочената програма продължи да се прилага съгласно последователно приемани регламенти на Комисията. Последният такъв регламент беше Регламент за изпълнение (ЕС) 2017/660 на Комисията (3).

(2) Основните хранителни продукти, характерни за начина на хранене в Съюза, са между тридесет и четиридесет на брой. Тъй като в рамките на три години употребата на пестициди отбелязва значителни промени, пестицидите в тези продукти следва да бъдат наблюдавани в продължение на няколко тригодишни цикъла, което ще позволи да се извърши оценка на експозицията на потребителите и на прилагането на законодателството на Съюза.

(3) Европейският орган за безопасност на храните („Органът“) представи научен доклад относно оценката на проекта на програмата за мониторинг на пестицидите. Той стигна до заключението, че превишаването на МДГОВ с над 1 % може да се определи с допустима грешка от 0,75 % чрез подбор на 683 проби за най-малко 32 различни хранителни артикула (4). Вземането на посочените проби следва да бъде разпределено между държавите членки на базата на броя на населението им, като минималният брой е 12 проби на продукт годишно.

(4) Резултатите от анализите на предишните официални контролни програми на Съюза са взети предвид, за да се гарантира, че гамата от обхванати от контролната програма пестициди е представителна по отношение на използваните пестициди.

(5) Насоките относно Analytical quality control and validation procedures for pesticide residues analysis in food and feed („Процедури за контрол на качеството на анализа и за валидиране на анализа за пестицидни остатъци в храните и фуражите“) са публикувани на уебсайта на Комисията (5).

(6) В случай че определението за даден пестициден остатък включва други активни вещества, метаболити и/или продукти от разпада или реакцията, тези съединения следва да се отчитат поотделно, доколкото те се измерват самостоятелно.

(7) Мерките за прилагане, например стандартното описание на пробата (SSD) (6) (7), за представяне на резултати от анализ за пестицидни остатъци във връзка с представянето на информация от държавите членки, са договорени от държавите членки, Комисията и Органа.

(8) По отношение на процедурите за вземане на проби следва да се прилага Директива 2002/63/ЕО на Комисията (8), която включва методите и процедурите за вземане на проби, препоръчани от Комисията по Кодекс алиментариус.

(9) Необходимо е да се направи оценка на спазването на разпоредбите относно максимално допустимите граници на остатъчни вещества в храните за кърмачета и малки деца, както е предвидено в член 10 от Директива 2006/141/ЕО на Комисията (9) и член 7 от Директива 2006/125/ЕО на Комисията (10), като се вземат предвид само определенията за остатъчни вещества, посочени в Регламент (ЕО) № 396/2005.

(10) Що се отнася до методите за единични остатъчни вещества, държавите членки може да са в състояние да изпълнят своите задължения за анализ, като се обърнат към официалните лаборатории, които вече прилагат необходимите валидирани методи.

(11) До 31 август всяка година държавите членки следва да предоставят информацията относно предходната календарна година.

(12) За да се избегне объркване поради застъпването на последователните многогодишни програми, в интерес на правната сигурност Регламент за изпълнение (ЕС) 2017/660 следва да бъде отменен. Той обаче следва да продължи да се прилага по отношение на пробите, изследвани през 2018 г.

(13) Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

ПРИЕ НАСТОЯЩИЯ РЕГЛАМЕНТ:

Член 1

През 2019, 2020 и 2021 г. държавите членки вземат и изследват проби от комбинациите пестицид/продукт, посочени в приложение I.

Броят на пробите от всеки продукт, в това число храните за кърмачета и малки деца и продуктите, произведени чрез биологично земеделие, е посочен в приложение II.

Член 2

1. Партидата, от която се вземат проби, се избира на случаен принцип.

Процедурата за вземане на проби, включително броят на единиците, отговаря на изискванията на Директива 2002/63/ЕО.

2. Всички проби, включително от храни, предназначени за кърмачета и малки деца, се анализират за пестицидите, посочени в приложение I, в съответствие с определенията за остатъчни вещества, установени в Регламент (ЕО) № 396/2005.

3. При храни, предназначени за кърмачета и малки деца, оценката на пробите се извършва върху продуктите, предлагани като готови за консумация или реконституирани съгласно указанията на производителя, като се вземат предвид МДГОВ, определени в директиви 2006/125/ЕО и 2006/141/ЕО. В случаите, когато такива храни могат да бъдат консумирани както във вида, в който са пуснати за продажба, така и реконституирани, резултатите се отчитат за нереконституирания продукт, пуснат за продажба.

Член 3

Държавите членки предават резултатите от анализите на изследваните през 2019, 2020 и 2021 г. проби съответно до 31 август 2020, 2021 и 2022 г. Тези резултати се представят в съответствие със стандартното описание на пробата (SSD).

В случай че определението за даден пестициден остатък включва повече от едно съединение (активно вещество и/или метаболит или продукт от разпада или реакцията), държавите членки отчитат резултатите от анализа съгласно пълното определение за остатъци. Освен това резултатите за всички аналити, които са част от определението за остатъци, се предават поотделно, доколкото те се измерват самостоятелно.

Член 4

Регламент за изпълнение (ЕС) 2017/660 се отменя.

По отношение на пробите, изследвани през 2018 г. обаче, той продължава да се прилага до 1 септември 2019 г.

Член 5

Настоящият регламент влиза в сила на 1 януари 2019 г.

Настоящият регламент е задължителен в своята цялост и се прилага пряко във всички държави членки. Съставено в Брюксел на 9 април 2018 година. За Комисията Председател Jean-Claude JUNCKER

(1) ОВ L 70, 16.3.2005 г., стр. 1.

(2) Регламент (ЕО) № 1213/2008 на Комисията от 5 декември 2008 г. относно координирана многогодишна контролна програма на Общността за 2009, 2010 и 2011 г. за гарантиране спазването на изискванията за максимално допустимите граници на остатъчни вещества от пестициди във и върху храни от животински и растителен произход и за оценка на потребителската експозиция на тези остатъчни вещества (ОВ L 328, 6.12.2008 г., стр. 9).

(3) Регламент за изпълнение (ЕС) 2017/660 на Комисията от 6 април 2017 г. относно координирана многогодишна контролна програма на Съюза за 2018, 2019 и 2020 г. за гарантиране на спазването на максимално допустимите граници на остатъчни вещества от пестициди във и върху храни от животински и растителен произход и за оценка на експозицията на потребителите на тези пестицидни остатъци (ОВ L 94, 7.4.2017 г., стр. 12).

(4) Европейски орган за безопасност на храните; програма за мониторинг на пестицидите: оценка на проекта. EFSA Journal (Бюлетин на ЕОБХ), 2015;13(2):4005.

(5) Документ № SANTE/11813/2017 https://ec.europa.eu/food/sites/food/files/plant/docs/pesticides_mrl_guidelines_wrkdoc_2017-11813.pdf в последната му редакция.

(6) Standard sample description for food and feed (Стандартно описание на пробата за храни и фуражи) (EFSA Journal (Бюлетин на ЕОБХ), 2010; 8(1): 1457).

(7) Use of the EFSA Standard Sample Description ver. 2.0 (SSD) for the reporting of data on the control of pesticide residues in food and feed according to Regulation (ЕС) № 396/2005 („Използване на стандартното описание на пробата на ЕОБХ, версия 2.0 (SSD), за докладването на данните за контрол на пестицидни остатъци в храни и фуражи съгласно Регламент (ЕО) № 396/2005“) (Допълнителна публикация на ЕОБХ 2015: EN-918).

(8) Директива 2002/63/ЕО на Комисията от 11 юли 2002 г. за определяне на методи на Общността за вземане на проби за официалния контрол на остатъци от пестициди във и върху продукти от растителен и животински произход и за отмяна на Директива 79/700/ЕИО (ОВ L 187, 16.7.2002 г., стр. 30).

(9) Директива 2006/141/ЕО на Комисията от 22 декември 2006 г. относно храните за кърмачета и преходните храни и за изменение на Директива 1999/21/ЕО (ОВ L 401, 30.12.2006 г., стр. 1).

(10) Директива 2006/125/ЕО на Комисията от 5 декември 2006 г. относно преработени храни на зърнена основа и детски храни за кърмачета и малки деца (ОВ L 339, 6.12.2006 г., стр. 16).

ПРИЛОЖЕНИЕ I Част А: Продукти от растителен произход (1), от които трябва да се вземат проби през 2019, 2020 и 2021 г. 2019 г. 2020 г. 2021 г. в) а) б) Ябълки (2) Портокали (2) Трапезно грозде (2) Ягоди (2) Круши (2) Банани (2) Праскови, включително нектарини и подобни хибриди (2) Киви (2) Грейпфрути (2) Вино (червено или бяло), произведено от грозде. (Ако за виното няма конкретни коефициенти на преработка, може по подразбиране да се приложи коефициент 1. От държавите членки се изисква да посочат използваните от тях коефициенти на преработка за виното в „Националния обобщен доклад“). Карфиол (2) Патладжани (2) Маруля (2) Лук (2) Броколи (2) Зеле (2) Моркови (2) Пъпеши (2) Домати (2) Картофи (2) Култивирани гъби (2) Спанак (2) Фасул (сушен) (2) Сладки пиперки (2) Зърна от овес (3) (4) Зърна от ръж (4) Зърна от пшеница (4) Зърна от ечемик (4) (5) Кафяв ориз (олющен ориз), определен като ориз след шелване на неолющен ориз (6) Необработено (Virgin) маслиново масло (ако за маслото няма конкретен коефициент на преработка, може по подразбиране да се приложи коефициент 5 за мастноразтворимите вещества, като се вземе предвид стандартният за производството на маслиново масло добив от 20 % от маслиновата реколта; за веществата, които не са мастноразтворими, може по подразбиране да се приложи коефициент на преработка на маслото 1. От държавите членки се изисква да посочат използваните от тях коефициенти на преработка в „Националния обобщен доклад“). Част Б: Продукти от животински произход (1), от които трябва да се вземат проби през 2019, 2020 и 2021 г. 2019 г. 2020 г. 2021 г. д) е) г) Краве мляко (7) Мазнини от домашни птици (2) Мазнини от говеда (2) Мазнини от свине (2) Мазнини от овце (2) Кокоши яйца (2) (8) Част В: Комбинации пестицид/продукт, които подлежат на мониторинг във/върху продукти от растителен произход 2019 г. 2020 г. 2021 г. Забележки 2,4-D в) а) б) През 2019 г. се изследва само във и върху маруля, спанак и домати; през 2020 г. — във и върху портокали, карфиол, кафяв ориз и сушен фасул; през 2021 г. — грейпфрути, трапезно грозде, патладжани и броколи. 2-фенилфенол в) а) б) Абамектин в) а) б) Ацефат в) а) б) Ацетамиприд в) а) б) Акринатрин в) а) б) Алдикарб в) а) б) Алдрин и диелдрин в) а) б) Аметоктрадин в) а) б) Азинфос-метил в) а) б) Азоксистробин в) а) б) Бифентрин в) а) б) Бифенил в) а) б) Битертанол в) а) б) Боскалид в) а) б) Бромиден йон в) а) б) През 2019 г. се изследва само във и върху маруля и домати; през 2020 г. — във и върху кафяв ориз; през 2021 г. — във и върху сладки пиперки. Бромопропилат в) а) б) Бупиримат в) а) б) Бупрофезин в) а) б) Каптан в) а) б) Карбарил в) а) б) Карбендазим и беномил в) а) б) Карбофуран в) а) б) Хлорантранилипрол в) а) б) Хлорфенапир в) а) б) Хлормекват в) а) б) През 2019 г. се изследва само във и върху домати и овес; през 2020 г. — във и върху моркови, круши, ръж и кафяв ориз; през 2021 г. — във и върху патладжани, трапезно грозде, култивирани гъби и пшеница. Хлороталонил в) а) б) Хлорпрофам в) а) б) Хлорпирифос в) а) б) Хлорпирифос-метил в) а) б) Клофентезин в) а) б) Изследва се при всички включени в списъка стоки с изключение на зърнените култури. Клотианидин в) а) б) Циазофамид в) а) б) Цифлутрин в) а) б) Цимоксанил в) а) б) Циперметрин в) а) б) Ципроконазол в) а) б) Ципродинил в) а) б) Циромазин в) а) б) През 2019 г. се изследва само във и върху маруля и домати; през 2020 г. — във и върху картофи, лук и моркови; през 2021 г. — във и върху патладжани, сладки пиперки, пъпеши и култивирани гъби. Делтаметрин в) а) б) Диазинон в) а) б) Дихлорфос в) а) б) Диклоран в) а) б) Дикофол в) а) б) Изследва се при всички включени в списъка стоки с изключение на зърнените култури. Диетофенкарб в) а) б) Дифеноконазол в) а) б) Дифлубензурон в) а) б) Диметоат в) а) б) Диметоморф в) а) б) Диниконазол в) а) б) Дифениламин в) а) б) Дитианон в) а) б) През 2019 г. се изследва само във и върху ябълки и праскови; през 2020 г. — във и върху круши и кафяв ориз; през 2021 г. — във и върху трапезно грозде. Дитиокарбамати в) а) б) Изследва се във и върху всички включени в списъка стоки с изключение на броколи, карфиол, зеле, маслиново масло, вино и лук. Додин в) а) б) Емамектин бензоат B1a, изразен като емамектин в) а) б) Ендосулфан в) а) б) EPN в) а) б) Епоксиконазол в) а) б) Етефон в) а) б) През 2019 г. се изследва само във и върху ябълки, праскови, домати и вино; през 2020 г. — във и върху портокали и круши; през 2021 г. — във и върху сладки пиперки, пшеница и трапезно грозде. Етион в) а) б) Етиримол в) а) б) Изследва се във и върху всички включени в списъка стоки с изключение на зърнените култури. Етофенпрокс в) а) б) Етоксазол в) а) б) Фамоксадон в) а) б) Фенамидон в) а) б) Фенамифос в) а) б) Фенаримол в) а) б) Изследва се във и върху всички включени в списъка стоки с изключение на зърнените култури. Феназахин в) а) б) Изследва се във и върху всички включени в списъка стоки с изключение на зърнените култури. Фенбуконазол в) а) б) Фенбутакалаен оксид в) а) б) През 2019 г. се изследва само във и върху ябълки, ягоди, праскови, домати и вино; през 2020 г. — във и върху портокали и круши; през 2021 г. — във и върху патладжани, грейпфрути, сладки пиперки и трапезно грозде. Фенхексамид в) а) б) Фенитротион в) а) б) Феноксикарб в) а) б) Фенпропатрин в) а) б) Фенпропидин в) а) б) Фенпропиморф в) а) б) Фенпироксимат в) а) б) Фентион в) а) б) Фенвалерат в) а) б) Фипронил в) а) б) Флоникамид в) а) б) През 2019 г. се изследва само във и върху ябълки, праскови, спанак, маруля, домати, овес и ечемик; през 2020 г. — във и върху картофи, круши, кафяв ориз и ръж; през 2021 г. — във и върху патладжани, трапезно грозде, грейпфрути, пъпеши, сладки пиперки и пшеница. Флуазифоп-P в) а) б) През 2019 г. се изследва само във и върху ягоди, зеле, маруля, спанак и домати; през 2020 г. — във и върху карфиол, сушен фасул, картофи и моркови; през 2021 г. — във и върху патладжани, броколи, сладки пиперки и пшеница. Флубендиамид в) а) б) Флудиоксонил в) а) б) Флуфеноксурон в) а) б) Флуопиколид в) а) б) Флуопирам в) а) б) Флухинконазол в) а) б) Флусилазол в) а) б) Флутриафол в) а) б) Флуксапироксад в) а) б) Фолпет в) а) б) Форметанат в) а) б) Фостиазат в) а) б) Глифосат в) а) б) Халоксифоп, включително халоксифоп-P в) а) б) През 2019 г. се изследва само във и върху ягоди и зеле; през 2020 г. — във и върху сушен фасул; през 2021 г. — във и върху броколи, грейпфрути, сладки пиперки и пшеница. Хексаконазол в) а) б) Хекситиазокс в) а) б) Изследва се при всички включени в списъка стоки с изключение на зърнените култури. Имазалил в) а) б) Имидаклоприд в) а) б) Индоксакарб в) а) б) Ипродион в) а) б) Ипроваликарб в) а) б) Изокарбофос в) а) б) Изопротиолан а) През 2020 г. се изследва само във и върху кафяв ориз. През 2019 г. и 2021 г. веществото няма да се изследва във или върху продукти. Крезоксим-метил в) а) б) Ламбда-цихалотрин в) а) б) Линурон в) а) б) Луфенурон в) а) б) Малатион в) а) б) Мандипропамид в) а) б) Мепанипирим в) а) б) Мепикват в) а) б) През 2019 г. се изследва само във и върху ечемик и овес; през 2020 г. — във и върху круши, ръж и кафяв ориз; през 2021 г. — във и върху култивирани гъби и пшеница. Металаксил и металаксил-М в) а) б) Метамидофос в) а) б) Метидатион в) а) б) Метиокарб в) а) б) Метомил в) а) б) Метоксифенозид в) а) б) Метрафенон в) а) б) Монокротофос в) а) б) Миклобутанил в) а) б) Оксадиксил в) а) б) Оксамил в) а) б) Оксидеметон-метил в) а) б) Паклобутразол в) а) б) Паратион в) а) б) Паратион-метил в) а) б) Пенконазол в) а) б) Пенцикурон в) а) б) Пендиметалин в) а) б) Перметрин в) а) б) Фосмет в) а) б) Пиримикарб в) а) б) Пиримифос-метил в) а) б) Процимидон в) а) б) Профенофос в) а) б) Пропамокарб в) а) б) През 2019 г. се изследва във и върху ягоди, зеле, спанак, маруля, домати и ечемик; през 2020 г. — във и върху моркови, карфиол, лук и картофи; през 2021 г. — във и върху трапезно грозде, пъпеши, патладжани, броколи, сладки пиперки и пшеница. Пропаргит в) а) б) Пропиконазол в) а) б) Пропизамид в) а) б) Просулфокарб в) а) б) Протиоконазол в) а) б) През 2019 г. се изследва във и върху зеле, маруля, домати, овес и ечемик; през 2020 г. — във и върху моркови, лук, ръж и кафяв ориз; през 2021 г. — във и върху сладки пиперки и пшеница. Пиметрозин в) б) През 2019 г. се изследва само във и върху зеле, маруля, ягоди, спанак и домати. През 2020 г. веществото няма да се изследва във или върху продукти; през 2021 г. — във и върху патладжани, пъпеши и сладки пиперки. Пираклостробин в) а) б) Пиридабен в) а) б) Пириметанил в) а) б) Пирипроксифен в) а) б) Хиноксифен в) а) б) Спинозад в) а) б) Спиродиклофен в) а) б) Спиромесифен в) а) б) Спироксамин в) а) б) Спиротетрамат в) а) б) Тау-флувалинат в) а) б) Тебуконазол в) а) б) Тебуфенозид в) а) б) Тебуфенпирад в) а) б) Изследва се във и върху всички включени в списъка стоки с изключение на зърнените култури. Тефлубензурон в) а) б) Тефлутрин в) а) б) Тербутилазин в) а) б) Тетраконазол в) а) б) Тетрадифон в) а) б) Изследва се във и върху всички включени в списъка стоки с изключение на зърнените култури. Тиабендазол в) а) б) Тиаклоприд в) а) б) Тиаметоксам в) а) б) Тиофанат-метил в) а) б) Толклофос-метил в) а) б) Триадимефон в) а) б) Триадименол в) а) б) Тиодикарб в) а) б) Триазофос в) а) б) Трифлоксистробин в) а) б) Трифлумурон в) а) б) Винклозолин в) а) б) Част Г: Комбинации пестицид/продукт, които подлежат на мониторинг във/върху продукти от животински произход 2019 г. 2020 г. 2021 г. Забележки Алдрин и диелдрин д) е) г) Бифентрин д) е) г) Хлордан д) е) г) Хлорпирифос д) е) г) Хлорпирифос-метил д) е) г) Циперметрин д) е) г) ДДТ д) е) г) Делтаметрин д) е) г) Диазинон д) е) г) Ендосулфан д) е) г) Фамоксадон д) е) г) Фенвалерат д) е) г) Фипронил д) е) г) Глифосат д) е) г) Хептахлор д) е) г) Хексахлоробензен д) е) г) Хексахлороциклохексан (НСН, алфа-изомер) д) е) г) Хексахлороциклохексан (НСН, бета-изомер) д) е) г) Индоксакарб д) През 2019 г. се изследва само във и върху мляко. Линдан д) е) г) Метоксихлор д) е) г) Паратион д) е) г) Перметрин д) е) г) Пиримифос-метил д) е) г) (1) За стоките в сурово състояние, които се изследват, частите от продуктите, за които се прилагат МДГОВ, се анализират за основния продукт от групата или подгрупата, както е посочено в част А от приложение I към Регламент (ЕО) № 396/2005, освен ако не е посочено друго. (2) Анализират се непреработени продукти. Ако е приложимо, за замразени продукти се отчита коефициент на преработка. Ако няма конкретен коефициент на преработка, може по подразбиране да се приложи коефициент 1. (3) Ако няма достатъчен брой проби от зърна от овес, частта от изисквания брой проби от зърна от овес, която не е било възможно да бъде взета, може да се добави към броя на пробите от зърна от ечемик, което води до по-малък брой проби от зърна от овес и пропорционално по-голям брой проби от зърна от ечемик. (4) Ако няма достатъчен брой проби от зърна от ръж, пшеница, овес или ечемик, може да се изследва и пълнозърнесто брашно от ръж, пшеница, овес или ечемик, като се отчита коефициент на преработка. Ако няма конкретен коефициент на преработка, може по подразбиране да се приложи коефициент 1. (5) Ако няма достатъчен брой проби от зърна от ечемик, частта от изисквания брой проби от зърна от ечемик, която не е било възможно да бъде взета, може да се добави към броя на пробите от зърна от овес, което води до по-малък брой проби от зърна от ечемик и пропорционално по-голям брой проби от зърна от овес. (6) Когато е уместно, може да се изследват зърна от полиран ориз. Пред ЕОБХ се отчита дали е изследван полиран или олющен ориз. Ако е изследван полиран ориз, се отчита допълнително коефициент на преработка. Ако няма конкретен коефициент на преработка, може по подразбиране да се приложи коефициент 0,5. (7) Изследва се прясно (непреработено) мляко, включително замразено, пастьоризирано, нагрявано, стерилизирано или филтрирано мляко. (8) Изследват се цели яйца без черупки.